钦定古今图书集成/明伦汇编/闺媛典/第156卷 > 郎从叶妻文氏
## 钦定古今图书集成/明伦汇编/闺媛典/第156卷 > 郎从叶妻文氏

按《馆陶县志》：“文氏，郎从叶妻。生子建鼎，方晬叶亡，氏
年十八，矢志靡他，家甚贫，躬纺绩以事舅姑。治饔飧，
日省勺米，积至升斗，即以《易》书课其子。子长，为诸生。”

===王英嗣妻岳氏===按《馆陶县志》：岳氏，诸生王英嗣妻。英嗣置副车，抑郁
不得志死。岳氏一恸几绝，曰：“非不能相从地下，奈垂
老之孀姑，襁褓之幼子无托耳。”饮冰茹苦，六十年如
一日。手书教子玉，以岁荐成名。年九十馀，无疾而卒。